Bredt budgetforlig betyder sænkning af skatten i Vesthimmerlands Kommune i 2014.[size=3][/size]

Budgettet blev vedtaget af 26 ud af 27 byrådsmedlemmer i kommunen. Skatten bliver sænket med 0,1 procent i 2014, og kommuneskatten vil derfor udgøre 27,0 procent. Udover skattesænkningen er der anlægsinvesteringer for 89 millioner kroner samt en prioritering af serviceområder. - Jeg er meget tilfreds med budgettet. Det viser, at byrådet står sammen og ser fremad. Budgettet skaber et godt fundament for det nye byråd, siger borgmester i Vesthimmerlands Kommune, Knud Kristensen. Aftalen er indgået af Det Konservative Folkeparti, Socialdemokraterne, Venstre (minus Morten Mejdahl), Det Radikale Venstre, SF og Dansk Folkeparti tidligere i dag.